Rutte IV-kabinet

Die Rutte IV-kabinet is die huidige regering van Nederland. Die kabinet bestaan vanaf 10 Januarie 2022 en is saamgestel uit dieselfde vier partye as in die vorige regering, die Rutte III-kabinet: Volksparty vir Vryheid en Demokrasie (VVD), Demokrate 66 (D66), Christen-Demokratiese Appèl (CDA) en ChristenUnie (CU). Twee is liberale partye: die regs-liberale VVD en die links-liberale D66, twee is christelike partye: die CDA en die meer ortodokse CU.

Hierdie kabinet beskik oor 77 setels in die Tweede Kamer (wat is 'n meerderheid van 2 setels), voorheen het dit 78 setels gehou, en oor 24 setels in die Eerste Kamer (wat is 'n minderheid van 14 setels), voorheen het dit 32 setels gehou.

Mark Rutte (VVD) is weer eens die eerste minister, die adjunk-premiers is Sigrid Kaag (D66), Karien van Gennip (tot 1 September 2023 Wopke Hoekstra) (CDA) en vir die tweede keer Carola Schouten (CU).

Op 7 Julie 2023 ontstaan 'n breuk in die koalisie oor die migrantebeleid en op 8 Julie dien Rutte sy ontslag aan by die koning en is die kabinet demissionêr.

Sien ook 
 Lys van kabinette van Nederland

Bronne 
 Kabinet-Rutte IV (2022-), Parlement.com

Eksterne skakels 
 Kabinet-Rutte IV (sinds 2022), Rijksoverheid.nl

Kabinette van Nederland